ನನ್ನ ಮದ್ವೆಯಾಗಲ್ವ ಅಂತ ಮಂಜುನ ದಿವ್ಯಾ ಕೇಳಿದ್ಯಾಕೆ..?

ಬಿಗ್ ಬಾಸ್ ಆರಂಭವಾದಾಗಲೇ ಮಂಜು ಹಾಗೂ ದಿವ್ಯಾ ಸುರೇಶ್ ಹೆಸರು ಹೆಚ್ಚಾಗಿ ಕೇಳಿಬಂದಿತ್ತು. ಈ ವಿಚಾರ ಚರ್ಚೆಗೆ ಗ್ರಾಸವಾಗ್ತಿದ್ದಂತೆಯೇ ಇಬ್ಬರೂ ಬೇರೆಯವರ ಜೊತೆಗೂ ಬರೆಯಲು ಆರಂಭಿಸಿದ್ದರು. ಈ ಮಧ್ಯೆ ಇದೀಗ ದಿವ್ಯಾ ಸುರೇಶ್ ಅವರು ಮಂಜು ಬಳಿ ನನ್ನ ಮದುವೆಯಾಗಲ್ವ ಎಂದು ಕೇಳಿ ಮತ್ತೆ ಅಚ್ಚರಿ ಹುಟ್ಟಿಸಿದ್ದಾರೆ.

ಹೌದು. ಮಂಜು, ಶುಭಾ ಹಾಗೂ ದಿವ್ಯಾ ಸುರೇಶ್ ಮೂವರು ಒಟ್ಟಿಗೆ ಕುಳಿತು ಮಾತಾಡ್ತಿದ್ದರು. ಈ ವೇಳೆ ದಿವ್ಯಾ ಅವರು ಶುಭಾ ಬಳಿ ಹೇರ್ ಫಾಲ್ ಬಗ್ಗೆ ಹೇಳಿಕೊಂಡರು. ಇತ್ತ ಮಂಜು.. ನಂಗೆ ಬಿಳಿ ಕೂದಲೇ ಇರ್ಲಿಲಲ್ಲ, ಈಗ ಬಿಳಿ ಕೂದಲು ಬರ್ತಿವೆ. ಹೋಗೋಷ್ಟರಲ್ಲಿ ತಲೆ ತುಂಬಾ ಬೆಳ್ಳಗೆ ಆಗ್ಬೇಕು ಅಂದ್ರು. ಆಗ ದಿವ್ಯಾ, ಹೊಸ ಲುಕ್ ಚೆನ್ನಾಗಿರುತ್ತೆ.. ನೀನು ಹೆಂಗಿದ್ರೂ ಚೆನ್ನಾಗಿರ್ತಿಯಾ ಬಿಡು ಅಂದ್ರು.

ಆಗ ಮಂಜು.. ಅಲ್ಲ ನಿನಿಗೆ ಚೆನ್ನಾಗಿ ಕಾಣ್ತೀನಿ. ಮದ್ವೆ ಆಗಬೇಕಲ್ವಮ್ಮ. ಈವಾಗ್ಲೇ ವಯಸ್ಸು ತುಂಬಾ ಆಗ್ಬಿಟ್ಟದೆ ಅಂತ ಶುರು ಮಾಡಿದ್ರು. ಇದೇ ವೇಳೆ ದಿವ್ಯಾ… ಅಂದ್ರೆ ನನ್ನ ಮದುವೆ ಆಗಲ್ವ ಎಂದು ಪ್ರಶ್ನೆ ಹಾಕಿಯೇ ಬಿಟ್ಟರು. ದಿವ್ಯಾ ಪ್ರಶ್ನೆ ಕೇಳಿ ಕಳವಳಗೊಂಡ ಮಂಜು.. ಯೋಚನೆ ಮಾಡ್ತಾ ಇದ್ದೀನಿ ಏನ್ ಮಾಡಬೇಕು ಅಂತ ಹೇಳುವ ಮೂಲಕ ಜಾರಿಕೊಂಡ್ರು.

ಅಲ್ಲದೆ ಸ್ವಲ್ಪ ಹೊತ್ತಿನ ಬಳಿಕ ಅಲ್ಲಮ್ಮ ನೀನು ಮೂರು ವರ್ಷ ಮದುವೆ ಆಗಲ್ಲ ಅಂತ ಹೇಳಿದ್ದಿ ಅಲ್ವ. ಆದ್ರೆ ನಂಗೆ ಬಿಗ್‍ಬಾಸ್ ಮನೆಯಿಂದ ಹೋದ ತಕ್ಷಣ ಮದುವೆ ಆಗ್ಬೇಕು. 2-3 ವರ್ಷ ಕಾಯೋ ಸೀನೇ ಇಲ್ಲ. ಆಗಲ್ಲಮ್ಮ ವಯಸ್ಸಾಗಿದೆ ಅಂತ ಹೇಳಿದ್ದಾರೆ. ಆಗ ಶುಭಾನೂ ಮಂಜು ಮಾತಿಗೆ ದನಿಗೂಡಿಸಿದ್ರು. ಇಬ್ಬರದ್ದೂ ಇದೇ ವರ್ಷ ಮದುವೆ ಅಲ್ವ ನೈಸ್ ಅಂತ ದಿವ್ಯಾ ಸುರೇಶ್ ಹೇಳಿದ್ರು.

ಒಟ್ಟಿನಲ್ಲಿ ಬಿಗ್ ಬಾಸ್ ರಿಯಾಲಿಟಿ ಶೋ ಮುಗಿದು ಹೊರಗೆ ಬಂದ ಬಳಿಕ ಮನೆಯೊಳಗೆ ಕ್ಲೋಸ್ ಆಗಿದ್ದವರನ್ನೇ ಮದ್ವೆಯಾಗ್ತಾರಾ ಎಂಬುದನ್ನು ಕಾದು ನೋಡಬೇಕಿದೆ.